Tikrinių verčių lygtis
Tikrinių verčių lygtimi matematikoje vadinama tokio pavidalo lygtis: A ^ f = a f {\displaystyle {\hat {A}}f=af} , Čia: A – kažkoks matematinis operatorius, pvz., diferencijavimas, daugyba, integravimas ir t. t., f – ieškoma funkcija, a – konstanta, vadinama tikrine verte. Dažnai sakoma, kad tokia lygtis yra operatoriaus A tikrinių verčių lygtis, o konstanta a – operatoriaus tikrinė vertė. Konstanta a konkrečiu atveju gali būti žinoma, arba ne. Jei ne, jos radimas taip pat laikomas uždavinio dalimi. Visuma tikrinių verčių, su kuriomis egzistuoja lygties sprendiniai, vadinama tikrinių verčių spektru. Šis sprektras gali būti tolydinis, t. y. su visomis įmanomomis a vertėmis egzistuoja lygties sprendiniai, arba diskretinis – sprendiniai yra tik su tam tikromis konstantos vertėmis. Sprendinys gautas su kažkuria konkrečia tikrine verte vadinamas tos tikrinės vertės tikrine funkcija (diskretiniu atveju - tikriniu vektoriumi).